Luka Jović oficiálne odchádza na hosťovanie do Eintrachtu Frankfurt do konca sezóny. Oficiálne to potvrdili oba kluby.
"Real Madrid a Eintracht Frankfurt dosiahli dohodu o hosťovaní Luku Jovica do konca tejto sezóny," uviedol klub na svojom webe.
BILD tvrdí, že Los Blancos hradia 80% platu hráča a zvyšné dva milióny eur mu vyplatí Frankfurt.
Srb sa vracia do klubu, z ktorého prišiel pred jeden a pol rokom do Realu Madrid za 60 miliónov eur. V sezóne 2018/19 strelil 27 gólov v 48 zápasoch.
Cieľom hráča je získať pravidelný počet minút a získať aj opäť dobrý pocit z hry. Eintrach hrá v nedeľu proti Schalke, ale očakáva sa, že debut si odbije až v stredajšom zápase proti Freiburgu.
Jović odohral za jeden a pol sezóny v Reale Madrid 32 zápasov, v ktorých strelil dva góly a pridal dve asistencie. Naposledy sa na ihrisku objavil 8. novembra vo Valencii.
Odchod útočníka znamená, že do konca sezóny zostanú hrotovými útočníkmi Karim Benzema a Mariano Diaz.
zdroj: realmadrid.com, marca.com